82 
hogy a nagyobb tőkék úgy, mint a legkisebbek, híg kénből 
állanak. Ezen sárga, világos, a fényt erősen, de csak egyszerűen 
törő tekék vagy tekécskék még sokáig, midőn az oldószer párol¬ 
gása már megszűnt, váltazatlanul megmaradnak, különösen ha 
a keverékben több eanadabalzsam van. De a mint egy még 
növekőben levő kristálytűvel érintkeznek, azonnal egész töme¬ 
gükben megmerevednek és homályosak, vagy már csak áttetszők 
lesznek. Az ilyen megszilárdult homályos golyó a környezet¬ 
ből, ha ebben még elég mozgékonyság uralkodik, a kisebb 
átlátszó golyócskákat magához vonzza, úgy hogy jegőcztük támadnak 
rajta, melyek eredeti alakját néha egészen megváltoztatják. Sőt 
néha megszilárdul egy ilyen átlátszó golyó, látszólag minden 
külső befolyás nélkül, és ilyenkor sugarasan állanak ki belőle 
a jegőcztük köröskörül. Mind a két esetben a golyó körül 
támadt udvar, melyben kis golyócska alig található, mutatja, 
hogyan növekedett a megszilárdult golyó a nyúlós balzsamban. 
Ezen átlátszó kéngolyók megszilárdítása Weísz szerint 
azáltal is eszközölhető, hogy valamely szilárd testtel, p. o. egy 
varótüvel megérintjük. Ha ezen kísérletet a górcső alatt teszszük. 
észreveendjük, hogy azon pillanatban, mikor a tü hegye a híg 
golyóhoz ér, ez megszilárdul, mint a jegőczökkel való érintke¬ 
zéskor. Ezen megszilárdulás bekövetkezik még olyan golyóknál 
is, melyek már nehány napig állottak. Hogy a golyók csepp¬ 
folyós állapota hosszú ideig is megmaradhat, nem lehet feltűnő, 
ha meggondoljuk, miszerint a eanadabalzsam oly légzárólag 
veszi körül azokat, hogy a szénkéneg minden további párol¬ 
gása megszűnik. Csak midőn ezen elzáró burok egy helyen 
áttöretik, párologhat el végképen a szénkéneg és válhatik ki a 
kénjegőcz. *) 
Ezen golyóalakú képződmények más anyagoknál is előfor¬ 
dulhatnak. így ha egy csepp mészoldatot egy csepp szénsavas 
alkálival górcső alatt összekeverünk, a kiváló csapadék egyes 
részecskéi nem bírnak észrevehető jegőczalakkal, sem kettős 
fénytörési képességgel, hanem golyóalakuak (globulitok) 
500-szoros nagyításnál is. Csak növekedésük alatt veszik fel 
a rhomboeder alakot és a kettős törést; az utóbbit, még mielőtt 
jegöczalakjuk felismerhető volna. Ezen esetben a globulitok 
szilárdak, de ebből nem lehet következtetni azt, hogy a kén¬ 
golyócskák is merev állapotban vannak, valamint viszont hibás 
volna a következtetés a kénről a szénsavas mész golyócskák 
híg állapotjára. 
*) Ilyen, saját véleménye kíséretében közölt ismertetés, Dr. E. Weiss- 
től, mely engem is ezen tárgyra figyelmeztetett, található Pogg. Ann. 142. 
.köt. 324. 1: (1871). 
r 
